ห้างทองตั้งโต๊ะกัง

ห้างทองตั้งโต๊ะกัง () เป็นร้านขายทองที่เก่าแก่ที่สุดของย่านเยาวราช กรุงเทพมหานคร ตัวอาคารยังเป็นอาคารอนุรักษ์

ห้างทองตั้งโต๊ะกังก่อตั้งโดยโต๊ะกัง แซ่ตั้ง ชาวจีนโพ้นทะเลที่ริเริ่มอาชีพช่างทองในกรุงเทพฯ ในสมัยพระบาทสมเด็จพระจุลจอมเกล้าเจ้าอยู่หัว แต่มาจดทะเบียนการค้าในสมัยพระบาทสมเด็จพระมงกุฎเกล้าเจ้าอยู่หัว ผู้ก่อตั้งคือ โต๊ะกัง แซ่ตั้ง โดยเปิดเป็นร้านทองเล็ก ๆ ริมแม่น้ำเจ้าพระยา ต่อมาได้ก่อสร้างอาคารของร้านขึ้นโดยเกษม แซ่ตั้ง ซึ่งเป็นทายาทรุ่นที่สองของร้านทอง และใช้เป็นอาคารหลักจนถึงปัจจุบัน

อาคาร
ตัวอาคารออกแบบในรูปแบบสถาปัตยกรรมอาณานิคม เป็นอาคารสูง 7 ชั้น พร้อมกับได้รับพระราชทานตราตั้งครุฑจากพระบาทสมเด็จพระมงกุฎเกล้าเจ้าอยู่หัว ชั้นล่างคือบริเวณพื้นที่จำหน่ายทองคำทองรูปพรรณทั่วไป ในขณะที่ชั้นบนเป็นส่วนพิพิธภัณฑ์ทองคำห้างทองตั้งโต๊ะกัง จัดแสดงเครื่องมือทำทองและอุปกรณ์ต่าง ๆ ที่ใช้สำหรับทำทองในสมัยโบราณ

อ้างอิง

ดูเพิ่ม 
พิพิธภัณฑ์ห้างทองตั้งโต๊ะกัง บน ฐานข้อมูลพิพิธภัณฑ์ไทย

อาคารอนุรักษ์
โบราณสถานในเขตสัมพันธวงศ์
บริษัทของไทย
สิ่งก่อสร้างในคริสต์ทศวรรษ 1860